বাড়ছে শিলাবতী নদীর জল, প্লাবিত ঘাটাল পৌরসভার একাধিক ওয়ার্ড

ঘাটাল: আজ কোজাগরী লক্ষ্মীপুজো (Laxmi Puja)। কিন্তু তার আগেই ঘাটালে (Ghatal) দেখা দিয়েছে নতুন বিপর্যয়। শিলাবতী নদীর জল বেড়ে পুর এলাকায় ঢুকে পড়েছে। ইতিমধ্যেই ঘাটাল পৌরসভার একাধিক ওয়ার্ডে জল জমে গেছে, প্লাবিত হয়েছে রাস্তাঘাট।

পুজোর ঠিক আগেই এমন পরিস্থিতিতে ব্যাপক দুর্ভোগে পড়েছেন ঘাটালবাসী। জলমগ্ন রাস্তায়, কোমরজল পেরিয়ে বাড়ি নিয়ে যাওয়া হচ্ছে লক্ষ্মী নারায়ণ প্রতিমা।

আরও পড়ুন: লক্ষ্মী ভান্ডারের টাকায় লক্ষ্মী পুজো! কোথায়?

বিশেষত পৌরসভার ৬ নম্বর ওয়ার্ডের গম্ভীরনগর এলাকায় পরিস্থিতি সব থেকে খারাপ। পাড়ার পর পাড়া এখন জলমগ্ন। তবু থেমে নেই উৎসবের প্রস্তুতি। কেউ মাথায়, কেউ হাতে করে জল পেরিয়ে বাড়ি পৌঁছে দিচ্ছেন দেবী লক্ষ্মীকে।